\NormalFont\ShortTitle{Hagai}

{\MTB Odiyifo

\par }{\MT Hagai

\par }{\MTB Nhoma



\par }\ChapOne{1}{\SH Asɔredansi Ho Nkaebɔ
\par }
{\PP \VerseOne{1}Ɔsram a ɛto so asia no da a edi kan wɔ Ɔhene Dario adedi afe a ɛto so abien so no,
{\ND{Awurade}} nam Odiyifo Hagai so, de asɛm maa Sealtiel babarima ne Yuda amrado Serubabel ne Ɔsɔfopanyin Yehosadak babarima Yosua.

\VS{2}Asɛm a Asafo
{\ND{Awurade}} ka ni: “Nnipa no reka se, ‘Bere no nya nnuu sɛ wosi
{\ND{Awurade}} fi no.’ ”


\par }{\PP \VS{3}Afei,
{\ND{Awurade}} de saa asɛm yi faa Odiyifo Hagai so:

\VS{4}“Saa bere yi a me fi yi abubu yi na mo de, motete mo afi a wɔaduradura mu yi ana?”


\par }{\PP \VS{5}Asɛm a, Asafo
{\ND{Awurade}} ka ni: “Munnwen mo akwan ho yiye.

\VS{6}Muduaa bebree, nanso mutwaa kakraa bi. Mudidi, nanso mommee. Monom, nanso osukɔm de mo ara. Mohyɛ ntade, nanso ɛnka mo hyew. Munya akatua, na mode gu sika nkotoku a wɔatutu mu atokuru mu.”


\par }{\PP \VS{7}Asɛm a Asafo
{\ND{Awurade}} ka ni: “Munnwen mo akwan ho yiye.

\VS{8}Afei momforo nkɔ nkoko no atifi, na momfa nnua mmra mmesi me fi no. Na mʼani begye ho, na wɔahyɛ me anuonyam.” Saa na
{\ND{Awurade}} ka.

\VS{9}“Mo ani daa bebree so, nanso ɛyɛɛ kakraa bi. Na mode baa fie no, mihuw gui. Dɛn ntia?” Efisɛ, “me fi abubu.” Saa na Asafo
{\ND{Awurade}} ka, “bere a mo ani abere resisi mo afi no.

\VS{10}Mo nti na ɔsoro akyere obosu agyina, na asase nso akyere mo nnɔbae.

\VS{11}Mahyɛ ɔpɛ sɛ, ensi mo mfuw ne nkoko\FTNT{*}{{\FR 1:11 }{\FT{Nkoko—Wɔyɛ atrapoe sɛso a ɛtrɛw wɔn nkoko so na wɔatumi adɔw, adua, atwa.}}} so; ɔpɛ a ɛbɛhyew mo atoko ne mo bobe ne mo ngodua ne mo nnɔbae, ɛbɛyɛ ɔpɛ a ebesi mo ne mo anantwi mu, na asɛe dwuma biara a mode mo nsa adi.”


\par }{\SH Nkaebɔ No Sodi
\par }
{\PP \VS{12}Na Sealtiel babarima Serubabel, Ɔsɔfopanyin Yehosadak babarima Yosua ne Onyankopɔn nkurɔfo nkae no tiee asɛm a efi
{\ND{Awurade}}, wɔn Nyankopɔn, ne Odiyifo Hagai a
{\ND{Awurade}}, wɔn Nyankopɔn, asoma no no. Na nnipa no de osuro maa
{\ND{Awurade}}.

\VS{13}Na Hagai,
{\ND{Awurade}} somafo no, de saa asɛm yi a efi
{\ND{Awurade}} nkyɛn maa nkurɔfo no: “Meka mo ho.” Saa na
{\ND{Awurade}} se.

\VS{14}Ɛno nti,
{\ND{Awurade}} kanyan Sealtiel babarima Serubabel a ɔyɛ Yuda amrado, Ɔsɔfopanyin Yehosadak babarima Yosua ne Onyankopɔn nkurɔfo nkae no nyinaa. Wobefii wɔn adwuma a ɛwɔ Asafo
{\ND{Awurade}}, wɔn Nyankopɔn, fi no ase,

\VS{15}wɔ Ɔhene Dario adedi afe a ɛto so abien no, ɔsram a ɛto so asia no da a ɛto so aduonu anan no.




\par }\Chap{2}{\SH Asɔredan No Anuonyam
\par }
{\PP \VerseOne{1}Da a ɛto so aduonu baako wɔ ɔsram a ɛto so ason no,
{\ND{Awurade}} de asɛm faa Odiyifo Hagai so se:

\VS{2}“Ka eyi kyerɛ Sealtiel babarima Serubabel a ɔyɛ Yuda amrado ne Ɔsɔfopanyin Yehosadak babarima Yosua ne Onyankopɔn nkurɔfo nkae a wɔwɔ asase no so hɔ no. Bisa wɔn se,

\VS{3}‘Mo a moaka yi mu hena na ohuu saa ofi yi anuonyam sɛnea na ɛte kan no? Muhu no dɛn nnɛ? Ɛnyɛ mo sɛ ɛnsɛ hwee mprempren ana?

\VS{4}Enti Serubabel, nya akokoduru mprempren.’ Saa na
{\ND{Awurade}} se, ‘Ɔsɔfopanyin Yehosadak babarima Yosua, nya akokoduru. Mo nnipa a mowɔ asase no so mprempren no, munnya akokoduru.
{\ND{Awurade}} na ose. Munnya akokoduru na monyɛ adwuma, efisɛ, meka mo ho.’ Saa na Asafo
{\ND{Awurade}} ka.

\VS{5}‘Eyi ne apam a me ne mo yɛe bere a mufii Misraim. Me Honhom ka mo ho. Ɛno nti munnsuro.’


\par }{\PP \VS{6}“Eyi ne asɛm a Asafo
{\ND{Awurade}} ka. ‘Ɛrenkyɛ biara, mɛwosow ɔsoro ne asase bio. Mɛwosow po tamaa ne asase kesee nso.

\VS{7}Mɛwosow aman nyinaa, na aman nyinaa anidaso bɛba, na mede anuonyam bɛhyɛ saa ofi yi ma.’ Saa na Asafo
{\ND{Awurade}} se.

\VS{8}‘Dwetɛ no yɛ me de. Na sikakɔkɔɔ yɛ me de.’\FTNT{*}{{\FR 2:8 }{\FT{Dwetɛ…sikakɔkɔɔ: Wɔde dwetɛ ne sikakɔkɔɔ ba maa wɔde sii Salomo asɔredan (}}{\XT{1 Be 29.2,7}}{\FT{).}}} Sɛɛ na Asafo
{\ND{Awurade}} se.

\VS{9}‘Saa ofi yi anuonyam bɛkorɔn asen nʼanuonyam a atwa mu no.’ Saa na Asafo
{\ND{Awurade}} ka. ‘Na mɛma asomdwoe aba ha.’ Me, Asafo
{\ND{Awurade}} na makasa.”


\par }{\SH Osetie Mu Nhyira Ho Bɔhyɛ
\par }
{\PP \VS{10}Ɔhene Dario adedi mfe abien mu, ɔsram a ɛto so akron no da a ɛto so aduonu anan,
{\ND{Awurade}} kaa saa asɛm yi kyerɛɛ Odiyifo Hagai.

\VS{11}“Asɛm a Asafo
{\ND{Awurade}} ka ni: ‘Mummisa asɔfo no nea mmara no ka.

\VS{12}Sɛ nam kronkron bi hyɛ obi atade mmuano mu, na sɛ ho kɔka brodo anaa abɔmu, nsa anaa ngo anaa aduan foforo bi a, ɛno nso bɛyɛ kronkron ana?’ ”

\par }{\PP Asɔfo no buae se: “Dabi.”


\par }{\PP \VS{13}Na Hagai bisae se, “Na sɛ obi nso de ne ho ka funu de gu ne ho fi, na ɔde ne ho twitwiw nneɛma a wɔabobɔ din yi bi ho a na wɔagu ho fi ana?”

\par }{\PP Na asɔfo no buae se, “Yiw.”


\par }{\PP \VS{14}Afei, Hagai kae se, “ ‘Saa ara na nnipa no ne saa ɔman yi te.’ Saa na Awurade se. ‘Biribiara a wɔyɛ ne biribiara a wɔde ba no ho agu fi.


\par }{\PP \VS{15}“ ‘Enti efi nnɛ, munnwen saa ade yi ho yiye. Monkae sɛnea na nneɛma te, ansa na moreto
{\ND{Awurade}} asɔredan no fapem no.

\VS{16}Bere a modwene sɛ mubenya nnɔbae susukoraa aduonu no, munyaa du pɛ. Bere a mode mo ani buu sɛ mubenya galɔn aduonum afi nsakyibea no, munyaa aduonu pɛ.

\VS{17}Memaa ɔyare a ɛsɛe nnɔbae, ɛbɔ ne mparuwbo bɛsɛee mo nsa ano nnwuma nyinaa. Nanso moampɛ sɛ mobɛsan aba me nkyɛn. Saa na
{\ND{Awurade}} se.

\VS{18}Efi ɔsram a ɛto so akron, da a ɛto so aduonu anan no, munnwen da a wɔtoo
{\ND{Awurade}} asɔredan fapem no ho yiye.

\VS{19}Aba bi aka asan no so ana? Ebesi nnɛ, bobe, borɔdɔma, atoaa ne ngodua asow wɔn aba ana?

\par }{\PP “ ‘Efi saa da yi rekɔ no, mehyira mo.’ ”


\par }{\SH Bɔ A Wɔahyɛ Serubabel
\par }
{\PP \VS{20}{\ND{Awurade}} asɛm baa Hagai nkyɛn ne mprenu so wɔ ɔsram no da a ɛto so aduonu anan:

\VS{21}“Ka kyerɛ Serubabel a ɔyɛ Yuda amrado no se, merebɛwosow ɔsoro ne asase.

\VS{22}Mebutuw ahengua, na masɛe ananafo aheman no tumi. Mɛdan wɔn nteaseɛnam ne wɔn a wɔka no abutuw. Apɔnkɔ akafo no mfoa bɛbobɔ wɔn ho wɔn ho ama wɔatotɔ.


\par }{\PP \VS{23}“ ‘Da no’ Asafo
{\ND{Awurade}} na ɔka, ‘Mɛfa wo, Sealtiel babarima, me somfo Serubabel, mɛfa wo sɛ nsɔwano kaa, efisɛ mayi wo.’ Me Asafo
{\ND{Awurade}}, na makasa.”

\par }